CELEX: 62016CN0633
Language: et
Date: 2016-12-07 00:00:00
Title: Kohtuasi C-633/16: Eelotsusetaotlus, mille on esitanud Sø- og Handelsretten (Taani) 7. detsembril 2016 – Ernst & Young P/S versus Konkurrencerådet

13.2.2017   
            
            
               ET
            
            
               Euroopa Liidu Teataja
            
            
               C 46/17
            
         Eelotsusetaotlus, mille on esitanud Sø- og Handelsretten (Taani) 7. detsembril 2016 – Ernst & Young P/S versus Konkurrencerådet
   (Kohtuasi C-633/16)
   (2017/C 046/19)
   Kohtumenetluse keel: taani
   
      Eelotsusetaotluse esitanud kohus
   
   Sø- og Handelsretten
   
      Põhikohtuasja pooled
   
   
      Kaebuse esitaja: Ernst & Young P/S
   
      Vastustaja: Konkurrencerådet
   
      Eelotsuse küsimused
   
   
               1.
            
            
               Milliseid kriteeriume peab kohaldama selle hindamisel, kas ettevõtja käitumisele või tegevusele kohaldatakse nõukogu määruse nr 139/2004 (1) kontrolli kehtestamise kohta ettevõtjate koondumiste üle artikli 7 lõikes 1 sätestatud keeldu (enneaegse elluviimise keeld), ja kas ellu viiv tegevus artikli 7 lõike 1 tähenduses eeldab, et nimetatud tegevus on osaliselt või tervikuna, faktiliselt või õiguslikult osa kontrolli tegelikust üleminekust või osalevate ettevõtjate järjepideva tegevuse ühendamisest, mis – eeldusel, et käibekünnised on ületatud – toob kaasa teavitamiskohustuse?
            
         
               2.
            
            
               Kas käesolevas kohtuasjas käsitletav koostöölepingu lõpetamine, millest teatatakse eelotsusetaotluses kirjeldatud asjaoludel, kujutab endast elluviivat tegevust, millele kohaldatakse nõukogu määruse nr 139/2004 artikli 7 lõikes 1 sätestatud keeldu, ja milliseid kriteeriume tuleks sellisel juhul otsuse langetamisel kohaldada?
            
         
               3.
            
            
               Kas vastus teisele küsimusele sõltub sellest, kas koostöölepingu lõpetamine on turgu konkurentsiõiguse aspektist tegelikult mõjutanud või mitte?
            
         
               4.
            
            
               Kui vastus kolmandale küsimusele on jaatav, palutakse selgitust selle kohta, milliseid kriteeriume ja millist tõenäosuse taset tuleb konkreetse kohtuasja puhul kohaldada selle üle otsustamisel, kas koostöölepingu lõpetamine on turgu nii mõjutanud, ning kui suure tähtsusega on võimalus, et sellistel mõjudel on muud põhjused.
            
         
      (1)  Nõukogu 20. jaanuari 2004. aasta määrus (EÜ) nr 139/2004 kontrolli kehtestamise kohta ettevõtjate koondumiste üle (EÜT 2004 L 24, lk 1; ELT eriväljaanne 8/3, lk 40).